"SETSWANA PUO YA GAE MEPHATO 4-6 4.5 GO REKOTA LE GO BEGA Go rekota ke tsamaiso e mo go yona morutabana a kwalang maemo a tiragatso ya morutwana mo tirong e e rileng ya tlhatlhobo. E bontsha go tswelela ga morutwana mo go fitlheleleng kitso jaaka e tlhagisitswe mo Pegelong ya Pholisi ya Kharikhulamo le Tlhatlhobo. Direkoto tsa tiragatso ya morutwana di tshwanetse go tlamela bopaki jwa go tsweletsa kgolo ya diteng tsa gagwe mo mophatong le go iketleetsa ga gagwe mo tsweletsong kgotsa mo go faloleng go ya kwa mophatong o mongwe. Direkoto tsa tiragatso ya morutwana di tshwanetse go dirisediwa go netefatsa tsweletso e e dirilweng ke morutabana le barutwana mo dikgatong tsa go ruta le go ithuta. Go bega ke tsamaiso ya go tlhaeletsa ka moo morutwana a dirang ka teng, go barutwana, batsadi, dikolo, le botlhe ba ba nang le seabe. Go dira ga morutwana go ka begiwa ka ditsela di le dintsi. Tsona di akaretsa dikaratapego, diko- pano tsa batsadi, malatsi a go etela sekolo, dikhonferense tsa motsadi le morutabana, go letsa megala, makwalo, makwalodikgang a phaposi kgotsa sekolo, jalo jalo. Barutabana mo mephatong yotlhe ba bega ka diphesente go lebagana le serutwa. Maemo a a farologaneng a diphitlhelelo le diphesente tse di dumelanang le tsona di supilwe mo lenaneong le le fa tlase. DIKHOUTU LE DIPHESENTE TSA GO REKOTA LE GO BEGA DIKHOUTU TSA SEEMO TLHALOSO YA BOKGONI PHESENTE 7 Phitlhelelo ka dinaledi 80 – 100 6 Phitlhelelo ka matsetseleko 70 – 79 5 Phitlhelelo e e tletseng 60 – 69 4 Phitlhelelo e e itumedisang 50 – 59 3 Phitlhelelo ka tekano 40 – 49 2 Phitlhelelo e e potlana 30 – 39 1 Ga a fitlhelela 0 – 29 Elatlhoko: Sekale sa dintha di le supa se tshwanetse go nna le ditlhaloso tse di tlhamaletseng tse di neelanang ka tshedimosetso ya maemo a mangwe le a mangwe. Barutabana ba tla rekota maduotota go lebagana le tiro ba dirisa letlhare la maduo, ba bo ba bega ka diphesente go lebagana le serutwa mo karatapegong ya morutwana. 4.6 TEKANYETSO YA DITIRO TSA TLHATLHOBO Tekanyetso e kaya tsamaiso e e netefatsang gore ditiro tsa tlhatlhobo di lekanetse, di a amogelesega, e bile di a ikanyega. Tekanyetso e tshwanetse go diragadiwa mo maemong a sekolo, segopa, sedika, porofense le a bosetšhaba. Ditiro tsa tekanyetso e e tletseng e bile e le maleba, di tshwanetse go rulaganngwa gore go netefadiwe boleng jwa ditlhatlhobo tsa dirutwa tsotlhe. Seno se tshwanetse go dirwa bonnye gangwe mo kgweditharong. Tekanyetso e tshwanetse go netefatsa gore ditlhatlhobo tsotlhe di a amogelesega, ke tse di sa gobeleleng, di a ikanyega le go lekana. Kamogelesego e tlhalosa gore tirwana e tshwanetse go fitlhelela dikgono tse di rutilweng go latela dikgono tse di supilweng mo tokomana ya pegelo ya pholisi ya kharikhulamo le tlhatlhobo.Tiro e tshwanetse go lekanyetsa diphitlhelelo tsa maemo a dikgono tse di totobetseng. Mo go rulaganyeng dipotso tsa tekatlhaloganyo, sekaobokgoni jwa morutwana jwa go ranola le go tlamaganya tshedimosetso e e filweng mo setlhangweng e seng go botsa dipotso tsa kitsokakaretso e e amanang le setlhangwa e tshwanetsego e lekanyetswa. 104 PEGELO YA PHOLISI YA KHARIKHULAMO LE TLHATLHOBO (PPKT)"